29.8.2022.
HR
Službeni list Europske unije
C 326/7
Zahtjev za prethodnu odluku koji je 12. svibnja 2022.
uputio Fővárosi Törvényszék (Mađarska) — GE Infrastructure Hungary Holding Kft./Nemzeti Adó- és Vámhivatal Fellebbviteli Igazgatósága (Predmet C-318/22) (2022/C 326/10) Jezik postupka: mađarski Sud koji je uputio zahtjev Fővárosi Törvényszék (Mađarska)
Stranke glavnog postupka Tužitelj: GE Infrastructure Hungary Holding Kft.
Tuženik: Nemzeti Adó- és Vámhivatal Fellebbviteli Igazgatósága
Prethodna pitanja 1.
Treba li Direktivu Vijeća 2009/133/EZ od 19. listopada 2009. o zajedničkom sustavu oporezivanja koji se primjenjuje na spajanja, podjele, djelomične podjele, prijenose imovine i zamjene dionica društava iz različitih država članica te na prijenos sjedišta SE-a ili SCE-a iz jedne države članice u drugu (1) (u daljnjem tekstu: Direktiva) tumačiti na način da je u skladu s njezinom uvodnom izjavom 2. i člankom 1. točkom (a) nacionalni propis (ili odredba), ili tumačenje i praktična primjena navedenog propisa (ili odredbe), na temelju kojeg se Direktiva ne odnosi na nacionalne, nego samo na međunarodne i prekogranične pretvorbe, s obzirom na okolnost da su odredbe Direktive prenesene a társasági adóról és az osztalékadóról szóló 1996. évi LXXXI.
törvényjem (Zakon br. LXXXI iz 1996. o porezu na dobit i porezu na dividende; u daljnjem tekstu: Zakon o porezu na dobit) na način da je nacionalni zakonodavac, iako se pravom Zajednice predmetno pitanje izravno ne uređuje, u članku 31. stavku 1. točki (a) navedenog zakona utvrdio da je njegov cilj usklađivanje s aktima prava Unije, među kojima se nalazi i Direktiva? 2.
Treba li članak 8. stavak 2.
Direktive tumačiti na način da je s njim u skladu nacionalni propis (ili odredba), ili tumačenje i praktična primjena navedenog propisa (ili odredbe), na temelju kojeg je dioničar prenesenog društva prilikom djelomične podjele poduzećâ sa sjedištem u istoj državi članici obvezan smanjiti nominalnu vrijednost vlastitog udjela u prenesenom društvu (upisani kapital prenesenog društva) kako bi se u računovodstvenim podacima smanjila vrijednost njegova udjela (odnosno njegovih poslovnih udjela) u prenesenom društvu, pri čemu porezna uprava to smanjenje knjigovodstvene vrijednosti zahtijeva kao preduvjet za primjenu poreznog tretmana predviđenog člankom 8. stavkom 2.
Direktive, čak i u slučaju da djelomična podjela znači gubitke za dioničara prenesenog društva? 3.
Treba li članak 8. stavak 2.
Direktive tumačiti na način da je s njim u skladu nacionalni propis (ili odredba), ili tumačenje i praktična primjena navedenog propisa (ili odredbe), na temelju kojeg se porezni tretman za potrebe poreza na dobit koji je predviđen navedenim propisom ne primjenjuje na djelomičnu podjelu u slučaju da je predmetno preneseno društvo trgovačko društvo s jednim članom, odnosno, u slučaju da nakon djelomične podjele osnivač prenesenog društva dosljedno zadržava u vlasništvu 100 % udjela u navedenom društvu ili da nema promjene u upisanom kapitalu prenesenog trgovačkog društva?
(1)
SL 2009., L 310, str.
34.(SL, posebno izdanje na hrvatskom jeziku, poglavlje 9., svezak 1., str. 317.)
Zahtjev za prethodnu odluku koji je 20. svibnja 2022.
uputio Cour d'appel de Bruxelles (Kraljevina Belgija) – Ligue des droits humains ASBL, BA/L'organe de contrôle de l’information policière (Predmet C-333/22) (2022/C 326/11) Jezik postupka: francuski Sud koji je uputio zahtjev Cour d'appel de Bruxelles